રાઠોડ હજી પણ ખુરશીમાં બેસી રહી તેમના તર્ક-વિતર્કો સાંભળી રહ્યો હતો. અને ગિરધરની છેલ્લી દલીલ સાંભળી એ અચાનકથી બોલી ઉઠ્યો, “તારી વાત સાચી છે ગીરધર… આવા પ્લાનિંગ માટે સમય જોઈએ જ.. પુરતો સમય જોઈએ ! હવે આ બધી દલીલો અને તર્ક વિતર્કનું એક જ તારણ નીકળે છે કે, ‘ધેર મસ્ટ બી સમથીંગ ઇન ધેટ પેજ…’, નક્કી એ કાગળમાં જ કંઇક હોવું જોઈએ…!”, રાઠોડ જે કોન્ફિડેન્સથી બોલ્યો હતો એ જોતા બધાને એની વાતમાં કંઇક નક્કર હોવાનું લાગતું હતું.